Diari Oficial de la Generalitat Valenciana


Sumari del DOGV 3258, del 05-06-1998 (1998/4108)

Informació pública de l'aprovació del Projecte Refós d'Urbanització de la Parcel·la B-2 del Polígon A-1 (Gat Montés), del Pla Parcial de Platges d'Almardà.
-----------------------------------------------------------------------------------------------------------------------------------------------------------

### Dades del document

Número de DOGV
:   3258

Data del DOGV
:   05-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4108


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació del Projecte Refós d'Urbanització de la Parcel·la B-2 del Polígon A-1 (Gat Montés), del Pla Parcial de Platges d'Almardà. [1998/M4108]
  
La Comissió de Govern, en sessió ordinària celebrada el dia 26 de febrer de 1998, va adoptar entre altres, el següent acord:
  
Aprovar el Projecte Refós d'Urbanització de la Parcel·la B-2 del Polígon A-1 (Gat Montés) del Pla Parcial de Platges d'Almardà de Sagunt. Expedient 27/97.
  
Vist que la Comissió de Govern, en sessió ordinària celebrada el dia 19 de juny de 1997, va acordar informar favorablement la proposta presentada per la senyora María Dolores Patuel Longas, sobre la distribució de l'edificabilitat de la parcel·la B-2 de l'esmentada urbanització per haver considerat l'Ajuntament el viari interior com a públic.
  
Vist que la senyora María Dolores Patuel Longas presenta el Projecte d'Urbanització de la Parcel·la B-2 de la Urbanització Gat Montés, redactat per l'arquitecte senyor Vicente Peris Palanca i presentat en data 19 de juny de 1997, projecte modificat d'urbanització presentat davant aquest Ajuntament en data 21 d'octubre de 1997, amb número de registre d'entrada 12.083, annex al projecte de modificació presentat en data 12 de novembre de 1997, amb número de registre d'entrada 13.514, i projecte refós presentat en data 30 de desembre de 1997, amb número de registre d'entrada 15.420, i projecte d'il·luminació de la parcel·la B-2, redactat per l'enginyer industrial senyor Emilio C. Rodríguez del Pozo, visat pel Col·legi Oficial d'Enginyers Industrials en data 6 d'agost de 1997, així com projecte de xarxa de baixa tensió visat pel Col·legi Oficial d'Enginyers Industrials en data 6 d'octubre de 1997.
  
Vist que l'esmentat projecte d'urbanització té per objecte la descripció de les obres d'urbanització imprescindibles per a dotar de la condició de solar la parcel·la B-2.
  
Vist que els serveis tècnics municipals formularen les observacions i particularitats recollides en els informes del Departament de Manteniment de data 18 de desembre de 1997, de l'Oficina Tècnica d'Obres de 19 de gener de 1998 i del Departament de Projectes i Obres de dates 4 de desembre de 1997 i 19 de gener de 1998.
  
a) Informe de l'enginyer tècnic industrial de data 18 de desembre de 1997:
  
1. La solució proposta mitjançant il·luminació de lluminàries a una altura de 6 metres amb fanals de vapor de sodi alta pressió de 100 vats de potència elèctrica i a una interdistància de 25 metres es considera insuficient, si bé en els càlculs justificatius poden ser admissibles els nivells luminotèrmics previstos; per tant, s'haurà de reduir la interdistància o augmentar la potència elèctrica del fanal.
  
2. S'ha d'indicar el tractament superficial de les columnes metàl·liques per a la seua millor conservació, donada la proximitat a la mar, entenent que han de tindre un recobriment mitjançant galvanitzat en calent per immersió en el metall adequat que ens done uns nivells d'espessor entre 75-150 Um de metal·litzat, independentment que complisquen amb la legislació vigent en matèria de canelobres metàl·lics.
  
3. No es considera convenient que la xarxa elèctrica de distribució siga monofàsica, ha de dissenyar-se la instal·lació elèctrica a una tensió de 380 volts i mitjançant línies elèctriques trifàsiques amb l'adequat equilibri de les fases, per als distints punts de llum.
  
4. Les canalitzacions en vorera i calçada han de realitzar-se mitjançant tub rígid de PVC o del tipus flexible de doble capa del tipus Asaflex, de diàmetre mínim de 110 mil·límetres, i caldrà preveure un altre tub paral·lel de reserva.
  
5. Les arquetes de derivació hauran de ser registrades i, per tant, fàcilment accessibles, no hauran d'estar recobertes per cap tipus de paviment, i hauran de complir amb les especificacions tècniques que s'adjunten.
  
6. El formigó en massa que s'ha d'utilitzar en condicions (vorera i calçades) i fonaments serà de característiques tècniques tipus H-150, com a mínim, ja que donades les singularitats dels habitatges pot existir a través de les voreres accés de vehicles a aquests.
  
7. Els conductors elèctrics tindran un aïllament mínim d'1 Kv.
  
8. S'ha de reforçar la il·luminació de la zona de vials aparcament amb la instal·lació de nous punts de llum.
  
9. La caixa de connexió i protecció elèctrica de la columna ha de ser del tipus Claved, utilitzada pels serveis tècnics de manteniment de l'enllumenat públic.
  
10. Per a evitar que a través d'una corrent elèctrica de defecte es quede sense il·luminació tota la parcel·la B-2, s'haurà d'instal·lar un interruptor diferencial de sensibilitat adequada per a cadascun dels tres circuits elèctrics previstos, així com les corresponents proteccions magnetotèrmiques, ja que l'objectiu és aconseguir reforçar o independitzar els tres circuits elèctrics.
  
11. En el pressupost econòmic s'han de tindre en compte els costos econòmics per a la legalització de les instal·lacions d'enllumenat davant els Serveis Territorials d'Indústria i Energia (projectes, direcció tècnica, butlletí instal·lador) i els costos econòmics de drets d'escomeses i contractació amb l'empresa subministradora d'energia elèctrica del subministrament d'energia elèctrica.
  
b) L'enginyer industrial, en data 19 de gener de 1998, informa que a l'hora d'executar les obres s'hauran de tindre en compte les següents indicacions:
  
- El material a utilitzar per al rebliment de les rases de proveïment d'aigua i clavegueram haurà de ser llast natural, compactat per capes de 25 centímetres fins al 98% de l'assaig Próctor modificat, acabat amb una capa de llast artificial d'espessor mínim de 25 centímetres, amb la mateixa compactació que el llast natural.
  
- Les tapes utilitzades en les arquetes i pous de registre de les xarxes generals, així com les escomeses les arquetes de les quals queden situades en calçada, seran de fosa dúctil amb revestiment de pintura bituminosa, classe D-400, amb junta elèctrica per a absorbir les vibracions. Hauran de disposar d'una llegenda o anagrama que, com a mínim, les identifique com de proveïment d'aigua o de clavegueram, segons el cas, y si és possible que hi figure també la inscripció Ajuntament de Sagunt.
  
- Les canonades de PVC de les escomeses de clavegueram hauran d'estar recobertes amb 15 centímetres de formigó H-150, igual que les de la xarxa general.
  
- Les escomeses d'aigua potable i clavegueram hauran de realitzar-se amb els materials habitualment utilitzats per l'Ajuntament, i les seues dimensions hauran d'ajustar-se al que indiquen les normes bàsiques per a instal·lacions interiors de subministrament d'aigua (BOE de 13 de gener de 1976 i correcció d'errades en el BOE de 12 de febrer de 1976) i les recomanacions sobre escomeses de sanejament de l'Associació Espanyola de Proveïment d'Aigua i Sanejament, respectivament.
  
c) El Departament de Projectes i Obres emet un informe, en data 4 de desembre de 1997, completat amb un altre informe de data 19 de gener de 1998:
  
Pel que fa a vials:
  
El projecte modificat del Projecte d'Urbanització de la Parcel·la B-2 de la Urbanització Gat Montés de Sagunt, amb data de redacció de projecte d'octubre de 1997, registre d'entrada 21 d'octubre de 1997, i l'annex al projecte modificat del Projecte d'Urbanització de la Parcel·la B-2 de la Urbanització Gat Montés de Sagunt, amb data de redacció de l'annex de novembre de 1997, registre d'entrada 12 de novembre de 1997, contenen, entre ambdós, documentació suficient per a la seua contractació.
  
Es considera convenient que per a l'aprovació del document es realitze un projecte refós en què s'unifique la documentació presentada i s'elimine la documentació anul·lada, a més que es presente visat pel col·legi professional corresponent.
  
Pel que fa a les determinacions del projecte, es fan les següents observacions, per si el Departament d'Urbanisme estima convenient la seua inclusió, ja que no afecten les característiques constructives sinó la pròpia delimitació de l'àmbit de l'obra urbanitzadora que es presenta:
  
El Polígon A-1 d'Almardà en què es troba la parcel·la B-2 té inclòs en el límit oest el V. D. L. Com que es procedirà a la urbanització de la parcel·la que recau al V. D. L., es considera oportú, per operativitat de la urbanització del polígon i per operativitat constructiva, que s'urbanitze el front de la parcel·la B-2 en l'àmbit del V. D. L., fins a la vorada que delimita la calçada del V. D. L.
  
Per a l'execució de les instal·lacions previstes en el projecte no es descriu amb suficient claredat quins materials s'utilitzaran per al rebliment de les rases d'instal·lacions; en aquest sentit es recomana que es reblisca tota la rasa amb el mateix formigó de rebliment, o si no n'hi ha, es reblisca amb llasts naturals compactats al 98% del P. M. en tongades d'espessor inferior a 25 centímetres, i s'acabe el rebliment amb una capa última d'espessor mínim de 25 centímetres de llast artificial compactat al 98% del P. M.
  
Vist que mitjançant acord plenari, de data 24 de febrer de 1998, s'ha procedit a l'acceptació de les escriptures de cessió de vials de la Urbanització Gat Montés.
  
Atés que l'apartat 5 de l'article 6 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística defineix com a actuació aïllada aquella que té per objecte una sola parcel·la i suposa la seua edificació, així com, si escau, la prèvia o simultània urbanització necessària per a convertir-la en solar, connectant-la amb les xarxes d'infraestructures i serveis existents i immediates.
  
Atés que l'article 34 de l'esmentada llei estableix que tota obra pública d'urbanització, ja siga integrada o aïllada, exigeix l'elaboració d'un projecte d'urbanització, la seua aprovació administrativa i la prèvia publicació d'aquesta en el Diari Oficial de la Generalitat Valenciana.
  
Atés que l'article 53 de l'esmentada llei estableix que els projectes d'urbanització d'actuacions aïllades els aprovarà l'Ajuntament pel procediment que disposen les ordenances municipals.
  
Atés que la disposició addicional tercera de l'esmentada llei estableix que l'exercici de les competències que aquesta llei atribueix als ajuntaments en el seu article 53 correspon a l'alcalde, als municipis de més de 25.000 habitants, excepte disposició en contrari del Reglament Orgànic Municipal.
  
Atés que mitjançant la Resolució de l'Alcaldia de 10 d'abril de 1997 es delegava en la Comissió de Govern l'aprovació dels projectes d'urbanització.
  
A la vista de tot això, entenent que es tracta d'un projecte d'urbanització d'una actuació aïllada i que no existeix cap ordenança municipal que regule específicament la seua aprovació, de conformitat amb l'informe dels serveis tècnics municipals, i a proposta del regidor delegat d'Urbanisme, s'acorda:
  
Primer
  
Aprovar el Projecte Refós d'Urbanització de la Parcel·la B-2 del Polígon A-1 (Gat Montés), del Pla Parcial de Platges d'Almardà, redactat per l'arquitecte senyor Vicente Peris Palanca i l'enginyer industrial senyor Emilio C. Rodríguez del Pozo.
  
Segon
  
Publicar el present acord en el Diari Oficial de la Generalitat Valenciana, tal com estableix l'article 34 de l'esmentada Llei Reguladora de l'Activitat Urbanística.
  
Contra l'acte que es comunica, que és definitiu en via administrativa, es podrà interposar recurs contenciós administratiu, davant la sala corresponent del Tribunal Superior de Justícia de la Comunitat Valenciana, en el termini de dos mesos, comptats des del dia següent al de la recepció de l'acord que es notifica, sense perjudici que es puga exercir qualsevol altre que s'estime procedent.
  
Amb caràcter previ a la interposició del recurs contenciós administratiu, s'haurà de realitzar la comunicació d'aquesta a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.